कलशयात्रा में झलका अपार उत्साह आज होगी मंिदर की प्राण-प्रतिष्ठा
निकटवर्तीगुडा रामा गांव के बस स्टेंड पर नवनिर्मित हांसोरी माता एवं गोरा भेरू मंदिर में मूर्ति स्थापना एवं प्राण प्रतिष्ठा को लेकर शनिवार को धुम्बडा महंत राजभारती, कोरटा के बामणाई केदारनाथ महादेव मंदिर महंत खेताराम एवं भाद्राजून के महामण्डलेश्वर संतोष भारती महाराज के सान्निध्य में प्रतिष्ठा महोत्सव की कलश शोभा यात्रा गुडारामा गांव के प्रमुख मार्गों से निकाली गई।
वही वाहन रथ पर सवार साधु संतो एवं विभिन्न तरह के नृत्य आयोजन आकर्षण का केन्द्र बना रहा। बैण्डबाजों गाजों नासिक ढोल की धुनों पर ग्रामीण युवक-युवतियों ने नृत्य करने का भरपूर आनंद लेते हुए कार्यक्रम में सहभागिता निभाई। इसके साथ ही हांसोरी माता गोरा भेरू की जयकारों की आवाज से वातावरण धर्ममय बना रहा। वही शोभायात्रा में विभिन्न चढ़ावो के लाभार्थी वाहन रथों पर सवार होकर शोभायात्रा में शरीक हुए। साधु संतों से श्रद्धालुओं ने आशीर्वाद प्राप्त किया। शोभायात्रा को लेकर गुडा रामा गांव के मुख्य मार्गों मंदिर परिसर को आकर्षक तोरण द्वार एवं रंगीन रोशनी से बखूबी सजाया गया। मंदिर परिसर में धर्ममय वातावरण बना रहा। शोभायात्रा गुड़ा रामा गांव से रवाना होकर प्रमुख मार्गों से होती हुई मुख्य सड़क मार्ग पर स्थित नवनिर्मित मंदिर प्रागंण में पहुंचकर शोभायात्रा का विसर्जन किया। वहीं नवनिर्मित मंदिर परिसर में बनी यज्ञ शाला में बने हवन कुण्ड में पंडित महावीर प्रसाद शास्त्री सहित कई पण्डितों के वैदिक मंत्रोच्चारण के बीच यजमानों द्वारा हवन यज्ञ में आहुतियां प्रदान की गई।
आज होगी प्रतिष्ठा
आहोर-भाद्राजूनसड़क मार्ग पर स्थित गुडा रामा बस स्टैण्ड के समीप नवनिर्मित हांसोरी माता गोरा भैरू मंदिर की आयोजित होने वाली प्राण प्रतिष्ठा शुक्रवार सवेरे सात बजे पण्डितों के वैदिक मंत्रोच्चारण के बीच प्राण प्रतिष्ठा, आठ बजे मोबण स्थापना, ८.३० बजे तोरण स्थापना, ९.१३ बजे हांसोरी माता एवं गोरा भेरू की प्रतिमा स्थापना करने के साथ दोपहर १२ बजे विजय मुहूर्त में पूर्णाहुति प्रदान की जाएगी।
आहोर. गुडा रामा गांव में यज्ञ में आहुतियां देते लाभार्थी परिवार के सदस्य।
hin_Deva hin_Deva hin_Deva hin_Deva hin_Deva awa_Deva